turjo4nis/wikipedia-bn-dump-20250701 huggingface dataset:
হিউম্যান রাইটস ওয়াচ

হিউম্যান রাইটস্‌ ওয়াচ () আন্তর্জাতিক অঙ্গনে বেসরকারী ও অ-লাভজনক সংস্থা হিসেবে মানবাধিকার বিষয়ে কর্মকাণ্ড পরিচালনা করে আসছে। সংস্থাটির প্রধান কাজ হচ্ছে - মানব অধিকার বিষয়ে গবেষণা, পরামর্শ ও সমর্থন প্রদান করা। এর প্রধান কার্যালয় বা সদর দফতর মার্কিন যুক্তরাষ্ট্রের নিউইয়র্ক শহরে অবস্থিত।

ইতিহাস 
১৯৭৮ সালে একটি বেসরকারী আমেরিকান প্রতিষ্ঠান হিসেবে হিউম্যান রাইটস্‌ ওয়াচ প্রতিষ্ঠিত হয়েছিল। শুরুতে এর নাম ছিল হেলসিংকী ওয়াচ। হেলসিংকী সম্মেলনে তৎকালীন সোভিয়েত ইউনিয়ন ও তার মিত্র রাষ্ট্রগুলোয় সংঘটিত গুরুতর অভিযোগসমূহ তদারকী করার বিষয়ে হেলসিংকী ওয়াচের জন্ম হয়।

আমেরিকাস ওয়াচ মধ্য আমেরিকায় রক্তাক্ত গৃহযুদ্ধের প্রেক্ষাপটে ১৯৮১ সালে গঠন করা হয়েছিল। মাঠ পর্যায়ে ব্যাপক অনুসন্ধান ও কাজ করতে গিয়ে দেখতে পায় যে, শুধুমাত্র ক্ষমতাসীন সরকারই যে আন্তর্জাতিক মানবাধিকার আইন ভঙ্গ করেছে তা নয়; সরকারের পাশাপাশি যুদ্ধাপরাধী বিদ্রোহী দলগুলোও আন্তর্জাতিক মানবাধিকার আইন ভঙ্গ করেছে।

এশিয়া ওয়াচ (১৯৮৫), আফ্রিকা ওয়াচ (১৯৮৮) এবং মিডিল ইষ্ট ওয়াচ (১৯৮৯) একীভূত হয়ে 'দি ওয়াচ কমিটি' নামে পরিচিত। ১৯৮৮ সালে সকল কমিটি একত্রিত হয়ে পরবর্তীকালে 'হিউম্যান রাইটস্‌ ওয়াচ' নামে পরিচিতি পেয়েছে।

ব্যয় নির্বাহ 
জুন, ২০১১ সালের হিসাব অনুযায়ী সংস্থাটির বার্ষিক ব্যয় সর্বমোট $৫০.৬ মিলিয়ন মার্কিন ডলারে দাঁড়িয়েছে।

ওপেন সোসাইটি ইন্সটিটিউটের সভাপতি জর্জ সোরোজ হিউম্যান রাইটস্‌ ওয়াচের প্রধান দাতাগোষ্ঠী হিসেবে পরিচিত। তারা সংস্থাটির মোট বাজেট $১২৮ মিলিয়ন ডলারের মধ্যে $১০০ মিলিয়ন মার্কিন ডলার দান করে মুখ্য ভূমিকা পালন করছে। তারা এ দান আগামী দশ বছরে বার্ষিক $১০ মিলিয়ন মার্কিন ডলার হিসেবে বার্ষিকী আকারে প্রদান করবে।

কর্মকাণ্ড 
হিউম্যান রাইটস্‌ ওয়াচ বিশ্বব্যাপী ছড়িয়ে ছিটিয়ে থাকা নির্যাতিত-নিপীড়িত লেখকদের রক্ষার্থে তাদের লিখিত প্রবন্ধ-রচনাগুলোকে প্রকাশের জন্য আর্থিক সহযোগিতাও করেছিল।

প্রতি বছর এ সংগঠনের উদ্যোগে হিউম্যান রাইটস্‌ ডিফেন্ডার এ্যাওয়ার্ড প্রদান করা হয়। মানবাধিকার সংক্রান্ত বিষয়ে পথ-প্রদর্শক এবং সাহসী ভূমিকার অধিকারী ব্যক্তিত্বকে এ পদক দেয়া হয়। পদক বিজয়ী ব্যক্তি পরবর্তীকালে হিউম্যান রাইটস্‌ ওয়াচের সাথে মানবাধিকার সংক্রান্ত বিষয়ে একযোগে কাজ করার মাধ্যমে প্রকাশ করে থাকেন।

কার্যালয় 
মার্কিন যুক্তরাষ্ট্রের নিউইয়র্ক শহরে হিউম্যান রাইটস্‌ ওয়াচের প্রধান কার্যালয় অবস্থিত। এছাড়াও, বিশ্বের অনেক স্থানে এর শাখা রয়েছে। তন্মধ্যে - বার্লিন, বৈরুত, ব্রাসেলস্‌, শিকাগো, জেনেভা, জোহানেসবার্গ, লন্ডন, লসএঞ্জেলেস, মস্কো, প্যারিস, স্যান ফ্রান্সিসকো, টোকিও, টরোন্টো এবং ওয়াশিংটন অন্যতম।

১৯৯৩ সাল থেকে কেনেথ রথ হিউম্যান রাইটস্‌ ওয়াচের নির্বাহী পরিচালকের দায়িত্ব পালন করছেন। তিনি ১৯৮১ সালে পোল্যান্ডে সামরিক আইনজারী ঘোষণার পর তদন্ত কার্য পরিচালনা করেছিলেন। তারপর তিনি হাইতির দিকে দৃষ্টি দেন।

তথ্যসূত্র

বহিঃসংযোগ 

 হিউম্যান রাইটস্‌ ওয়াচ দাপ্তরিক ওয়েবসাইট
 Bengali content 

আন্তর্জাতিক সংস্থা
বেসরকারি সংস্থা
নাগরিক অধিকার সংস্থা
হিউম্যান রাইটস্‌ ওয়াচ
মানবাধিকার
মানবাধিকার সংগঠন
আন্তর্জাতিক মানবাধিকার সংস্থা
অলাভজনক সংগঠন
ফোর ফ্রিডমস পুরস্কার প্রাপক
১৯৭৮-এ প্রতিষ্ঠিত সংগঠন
কাভি আলবিদা না কেহনা

কভি আলবিদা না কেহনা (,  ) এটি ২০০৬ সালের একটি বড় বাজেটের ও তারকাবহুল বলিউড চলচ্চিত্র। ছবিটি পরিচালনা করেছেন করণ জোহর। এটিতে অভিনয় করেছেন অমিতাভ বচ্চন, শাহরুখ খান, অভিষেক বচ্চন, রাণী মুখার্জী ও প্রীতি জিন্টা। ছবিটিতে অর্জুন রামপাল, কাজল দেবগন, জন আব্রাহাম ও করণ জোহরের বিশেষ উপস্থিতি আছে।

শ্রেষ্ঠাংশে 
 অমিতাভ বচ্চন - সমরজিত সিংহ তলোয়ার ওরফে "সেক্সি স্যাম"
 শাহরুখ খান - দেব সরান
 অভিষেক বচ্চন - ঋষি তলোয়ার
 রাণী মুখার্জী - মায়া তলোয়ার
 প্রীতি জিন্টা - র্হিয়া সরান
 কিরণ খের - কামালজিত সরান
 এহসাস চান্না - অর্জুন সরান
 অর্জুন রামপাল - জয় (অতিথি এপিয়ারেন্স)
 কাজল দেবগন- বিশেষ উপস্থিতি গানে "রক 'এন' রোল সোনিয়ে"
 জন আব্রাহাম - গান চলাকালীন বিশেষ উপস্থিতি "হোয়ার দ্য পার্টি টুনাইট?"
 করণ জোহর - বিশেষ উপস্থিতি (শেষ অনুক্রম ট্রেন যাত্রী)

সংগীত

সাউন্ড ট্র্যাক

তথ্যসূত্র

বহিঃসংযোগ 
 প্রাতিষ্ঠানিক ওয়েবসাইট

২০০৬-এর চলচ্চিত্র
২০০০-এর দশকের হিন্দি ভাষার চলচ্চিত্র
২০০০-এর দশকের প্রণয়ধর্মী নাট্য চলচ্চিত্র
ভারতীয় চলচ্চিত্র
ভারতীয় প্রণয়ধর্মী নাট্য চলচ্চিত্র
ভারতে ব্যভিচার সম্পর্কে চলচ্চিত্র
শঙ্কর-এহসান-লায় সুরারোপিত চলচ্চিত্র
করণ জোহর পরিচালিত চলচ্চিত্র
যশ রাজ ফিল্মস পরিবেশিত চলচ্চিত্র
নিউ ইয়র্ক সিটির পটভূমিতে ভারতীয় চলচ্চিত্র
নিউ ইয়র্ক শহরে ধারণকৃত চলচ্চিত্র
আইটেম নাম্বার বিশিষ্ট চলচ্চিত্র
নিউ ইয়র্ক শহরের পটভূমিতে ভারতীয় চলচ্চিত্র
রব নে বনা দি জোড়ি

রব নে বনা দি জোড়ি () ২০০৮ সালের একটি বলিউড চলচ্চিত্র। যশ রাজ ফিল্মস-এর এই চলচ্চিত্রটি পরিচালনা করেছেন আদিত্য চোপড়া। চলচ্চিত্রটিতে মূল ভূমিকায় অভিনয় করেছেন শাহরুখ খান ও নবাগত অনুষ্কা শর্মা। চলচ্চিত্রটি ২০০৮ সালের ১২ ডিসেম্বর মুক্তি লাভ করে।

শ্রেষ্ঠাংশে 
 শাহরুখ খান - সুরিন্দার "সুরি" সাহনী / রাজ কপূর
 অনুষ্কা শর্মা - তানিয়া "তানি" সাহনী
 বিনয় পাঠক - বালবিন্দের "ববি" খোসলা
 মান্মীত সিং - "রাজু" গ্যারেজ মালিক হিসাবে
 কাজল দেবগন - বিশেষ অতিথি গানে "ফির মিলেঙ্গে চলতে চলতে"
 বিপাশা বসু - বিশেষ অতিথি গানে "ফির মিলেঙ্গে চলতে চলতে"
 লারা দত্ত - বিশেষ অতিথি গানে "ফির মিলেঙ্গে চলতে চলতে"
 প্রীতি জিন্টা - বিশেষ অতিথি গানে "ফির মিলেঙ্গে চলতে চলতে"
 রানী মুখার্জী - বিশেষ অতিথি গানে "ফির মিলেঙ্গে চলতে চলতে"

সংগীত

সাউন্ড ট্র্যাক

তথ্যসূত্র

বহিঃসংযোগ 
 অফিসিয়াল ওয়েবসাইট
 

২০০৮-এর চলচ্চিত্র
২০০০-এর দশকের প্রণয়ধর্মী হাস্যরসাত্মক চলচ্চিত্র
২০০০-এর দশকের হিন্দি ভাষার চলচ্চিত্র
ভারতীয় চলচ্চিত্র
ভারতীয় প্রণয়ধর্মী হাস্যরসাত্মক চলচ্চিত্র
যশ রাজ ফিল্মসের চলচ্চিত্র
আদিত্য চোপড়া পরিচালিত চলচ্চিত্র
নৃত্য প্রতিযোগিতা সম্পর্কে চলচ্চিত্র
বিবাহ সম্পর্কে চলচ্চিত্র
অমৃতসরের পটভূমিতে চলচ্চিত্র
করন অর্জুন

করণ অর্জুন (), এটি ১৯৯৫ সালে মুক্তিপ্রাপ্ত একটি বলিউড চলচ্চিত্র. রাকেশ রোশন পরিচালিত এই ছবিটিতে মান ভূমিকায় অভিনয় করেছেন শাহরুখ খান ও সালমান খান। এছাড়াও অন্যান্য চরিত্র সমূহে কাজ করেছেন রাখী গুলজার, কাজল দেবগন, মমতা কুলকার্নি, অমরিশ পুরি, জনি লিভার ও রঞ্জীত. ছবিটি ভালো ব্যবসা সফল হয়েছিল.

শ্রেষ্ঠাংশে 

 শাহরুখ খান অর্জুন সিংহ / বিজয়
 কাজল দেবগন - সোনিয়া সাক্সেনা
 সালমান খান - করণ সিংহ / অজয়
 মমতা কুলকার্নি - বিন্দিয়া
 রাখী গুলজার - দুর্গা সিংহ হিসাবে
 জনি লিভার - লিনঘিয়্য়া
 অমরিশ পুরি - ঠাকুর দুর্জন সিংহ
 আসিফ শেখ - সুরজ সিংহ (ঠাকুর দুর্জন সিং এর পুত্র)
 কিরণ খের - দুর্জন সিং'র স্ত্রী
 অশোক সরাফ - মুন্সিজি
 রঞ্জীত - মি: সাক্সেনা
 জ্যাক গুয়াড - শমশের সিংহ
 সাক্সেনা মাস্টার অর্জুন নাহার সিংহ

তথ্যসূত্র

বহিঃসংযোগ 
 

১৯৯৫-এর চলচ্চিত্র
১৯৯০-এর দশকের হিন্দি ভাষার চলচ্চিত্র
ভারতীয় চলচ্চিত্র
রাকেশ রোশন পরিচালিত চলচ্চিত্র
রাজেশ রোশন সুরারোপিত চলচ্চিত্র
ভারতীয় ফ্যান্টাসি অ্যাকশন চলচ্চিত্র
পুনর্জন্ম সম্পর্কিত চলচ্চিত্র
জয়পুরে ধারণকৃত চলচ্চিত্র
জয়পুরের পটভূমিতে চলচ্চিত্র
এম ইন্নাস আলী

এম ইন্নাস আলী (১ সেপ্টেম্বর ১৯১৬ - ৩ মে ২০১০) একজন বাংলাদেশী পদার্থবিজ্ঞানী ও বাংলাদেশ পরমাণু শক্তি কমিশনের প্রতিষ্ঠাতা।তিনি চট্টগ্রাম বিশ্ববিদ্যালয়ের উপাচার্য ছিলেন।

শিক্ষাজীবন 
তিনি ১৯৪০ সালে ঢাকা বিশ্ববিদ্যালয় থেকে পদার্থবিজ্ঞানে মাস্টর্সে ১ম শ্রেণীতে ১ম স্থান লাভ করেন। ১৯৪৮ সালে তিনি যুক্তরাষ্ট্রের নিউ ইয়র্ক বিশ্ববিদ্যালয় থেকে তড়িৎ প্রকৌশলে মাস্টার্স ডিগ্রি অর্জন করেন। ১৯৫৫ সালে তিনি যুক্তরাজ্যের লন্ডন বিশ্ববিদ্যালয় থেকে নিউক্লিয় পদার্থবিজ্ঞানে ডক্টরেট ডিগ্রি অর্জন করেন।

কর্মজীবন 
ইন্নাস আলী ১৯৪০ সালে কলকাতা ইসলামিয়া কলেজে প্রভাষক হিসেবে যোগ দেন এবং ১৯৪২ সাল পর্যন্ত সেখানে কর্মরত ছিলেন। ১৯৪২ সালে তিনি কলকাতার গভর্নমেন্ট টেস্ট হাউসের টেকনিক্যাল অফিসার হিসেবে যোগ দেন এবং ১৯৪৬ সাল পর্যন্ত এ পদে ছিলেন। ১৯৪৭ থেকে ১৯৪৮ সাল পর্যন্ত তিনি যুক্তরাষ্ট্রের ম্যাকে রেডিওতে রিসার্চ ইঞ্জিনিয়ার হিসেবে কর্মরত ছিলেন। ১৯৪৮ থেকে ১৯৬৩ সাল পর্যন্ত তিনি ঢাকা বিশ্ববিদ্যালয়ে পদার্থবিজ্ঞান বিভাগের জ্যেষ্ঠ্য প্রভাষক, রিডার, অধ্যাপক ও চেয়ারম্যান ছিলেন। তিনি ১৯৬৩ থেকে ১৯৬৭ সাল পর্যন্ত পাকিস্তান পরমাণু শক্তি কমিশনের সদস্য ছিলেন। ১৯৬৮ সালে তিনি পুনরায় ঢাকা বিশ্ববিদ্যালয় এর পদার্থবিজ্ঞান বিভাগে যোগ দেন এবং ১৯৭২ সাল পর্যন্ত পদার্থবিজ্ঞান বিভাগের চেয়ারম্যান ও বিজ্ঞান অনুষদের ডিন হিসেবেও দায়িত্ব পালন করেন। ১৯৭২ থেকে ১৯৭৩ সাল পর্যন্ত তিনি চট্টগ্রাম বিশ্ববিদ্যালয় এর উপাচার্য ছিলেন। ১৯৭৬ থেকে ১৯৭৯ সাল পর্যন্ত তিনি বাংলাদেশ পরিকল্পনা কমিশন এর সদস্য হিসেবে দায়িত্ব পালন করেন। ১৯৭৯ থেকে ১৯৮২ সাল পর্যন্ত তিনি সৌদি আরবের কিং আব্দুল আজিজ ইউনিভার্সিটির নিউক্লিয় প্রকৌশলের অধ্যাপক ছিলেন। তিনি বাংলাদেশ বিশ্ববিদ্যালয় মঞ্জুরি কমিশনের প্রতিষ্ঠাতা সদস্য, বাংলাদেশ আণবিক শক্তি কমিশন ও বাংলাদেশ বিজ্ঞান একাডেমীর প্রতিষ্ঠাতা চেয়ারম্যান। ১৯৯৪ সালে নিযুক্ত হন জাতীয় অধ্যাপক। আন্তর্জাতিক ক্ষেত্রেও বিজ্ঞানী ইন্নাস আলীর রয়েছে গুরুত্বপূর্ণ অবদান। ১৯৫৮ ও ১৯৬৪ সালে জাতিসংঘ আয়োজিত ‘পারমাণবিক শক্তির শান্তিপূর্ণ ব্যবহার’ সম্মেলনে তিনি তৎকালীন পাকিস্তানের নেতৃত্ব দেন। ১৯৭৪, ’৭৫ ও ’৭৬ সালে তিনি আন্তর্জাতিক পরমাণু শক্তি সংস্থার (আইএইএ) সাধারণ সভায় বাংলাদেশের প্রতিনিধি হিসেবে যোগদান করেন। ১৯৭৫ থেকে ১৯৭৯ সাল পর্যন্ত তিনি অর্গানাইজেশন অব ইসলামিক কনফারেন্সের (ওআইসি) সদস্য ছিলেন। ১৯৯১ সালে থার্ড ওয়ার্ল্ড একাডেমি অব সায়েন্সের ফেলো নির্বাচিত হন বিজ্ঞানী ইন্নাস আলী।

সম্মাননা 
 সিতারা-ই-কায়েদ-এ-আজম, ১৯৬৯
 দায়েমি কমপ্লেক্স শান্তি অ্যাওয়ার্ড, ১৯৮৬
 স্বাধীনতা পদক, বিজ্ঞান ও প্রযুক্তি, ১৯৯১
 আজীবন সম্মাননা, বাংলাদেশ বিজ্ঞান একাডেমী, ২০০৭
 সম্মানসূচক ফেলোশিপ, বাংলা একাডেমী, ২০০৭

তথ্যসূত্র

বহিঃসংযোগ 

১৯১৬-এ জন্ম
২০১০-এ মৃত্যু
বাংলাদেশী বিজ্ঞানী
বিজ্ঞান ও প্রযুক্তিতে স্বাধীনতা পুরস্কার বিজয়ী
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশী পদার্থবিজ্ঞানী
বাংলাদেশী শিক্ষায়তনিক
বাংলাদেশের জাতীয় অধ্যাপক
বাংলা একাডেমির সম্মানিত ফেলো
ঢাকা বিশ্ববিদ্যালয়ের শিক্ষক
বনানী কবরস্থানে সমাধিস্থ
বাংলাদেশ বিজ্ঞান একাডেমির ফেলো
নিউ ইয়র্ক বিশ্ববিদ্যালয়ের প্রাক্তন শিক্ষার্থী
লন্ডন বিশ্ববিদ্যালয়ের প্রাক্তন শিক্ষার্থী
মৌলানা আজাদ কলেজের প্রাক্তন শিক্ষার্থী
করোনেশন কৃষ্ণপ্রসাদ উচ্চ বিদ্যালয়ের প্রাক্তন শিক্ষার্থী
স্বাধীনতা পুরস্কার বিজয়ী
চট্টগ্রাম বিশ্ববিদ্যালয়ের উপাচার্য
নেত্রকোণা জেলার ব্যক্তি
মার্কিন যুক্তরাষ্ট্রে পাকিস্তানি প্রবাসী
গজদন্ত

গজদন্ত () বলতে হাতির দাঁত বোঝানো হয়। ওপরের পাটির দুটি দীর্ঘ ছেদন দন্তই হাতির দাঁত নামে পরিচিত। দাঁত দুটি সাদাটে। হাতির মুখের নিচের দিক থেকে তরবারির মতো বেরিয়ে থাকে। আফ্রিকার কোন কোন হাতির দাঁতের দৈর্ঘ্য তিন-সাড়ে তিন মিটার পর্যন্ত হয়ে থাকে।

হাতির দাঁতের শিল্পকর্ম 
সারা পৃথিবীতেই হাতির দাতেঁর শিল্পকর্ম বিখ্যাত। প্রাচীন কাল থেকেই হাতির দাঁত বা গজদন্ত ব্যবহার করে মূর্তি, অলংকার ইত্যাদি তৈরির চল রয়েছে। প্রাচীন গ্রিক, ল্যাটিন, চীন ও ভারতীয় সাহিত্যে হাতির দাঁতের শিল্পকর্মের কথা বিবৃত আছে। ভারতবর্ষে কুষানযুগে হাতির দাঁতের তৈরি শিল্পকর্ম বেশ জনপ্রিয় ছিল। যারা এ ধরনের শিল্প তৈরি করে তাদের বলা হয় গজদন্ত শিল্পী। পশ্চিমবঙ্গের ইদিলপুর আর পূর্ববঙ্গের সিলেটে বহু গজদন্ত শিল্পীর বসবাস ছিল। এসব গজদন্ত শিল্পী তাদের শিল্পকর্মে এদেশের জনজীবনের চিত্র ফুটিয়ে তুলত। তারা হাতির দাঁত দিয়ে সিংহাসন, পালকি, মূর্তি, অশ্বারোহী সৈন্য, জীবজন্তু, রাজদরবার, দাবার ঘুঁটি, খড়ম, ছুরি, কলমদানি, পিঠ চুলকানি ইত্যাদি শৌখিন সামগ্রী তৈরি করত। কেউ বিশেষ কোনো বস্তুর জন্য ফরমায়েশ দিলে গজদন্ত শিল্পীরা তাও তৈরি করে দিত।

মধ্যযুগের প্রথমদিকে উড়িষ্যা এ শিল্পকর্মের প্রধান ব্যবসায় কেন্দ্র হিসেবে গড়ে উঠেছিল। মোগল শাসকদের কাছে হাতির দাঁতের তৈরি বিলাস সামগ্রীর বেশ কদর ছিল। নানা প্রকার হাতির দাঁতের শিল্পকর্ম ভারতবর্ষ থেকে বিদেশে বিশেষ করে ইউরোপে রপ্তানী হতো। ব্রিটিশ-ভারতে হাতির দাঁতের শিল্পকর্মের প্রধান বাজার ছিল ইউরোপ। ইংরেজ বণিকরা আফ্রিকা থেকে হাতির দাঁত এনে তা ভারতীয় গজদন্ত শিল্পীদের দিয়ে শৌখিন জিনিস তৈরি করে ইউরোপ পাঠিয়ে চড়া দামে বিক্রি করত।

আগের জামানায় রাজা-মহারাজা, নবাব, জমিদার তথা শাসক ও ধনীক শ্রেণীর মধ্যে হাতির দাঁতের তৈরি শিল্পকর্মের ব্যাপক ব্যবহার ছিল। তা ছিল আভিজাত্যের প্রতীক। এখনো অনেক পরিবার তাদের গৃহসজ্জার জন্য হাতির দাঁতের জিনিসপত্র ব্যবহার করে থাকে। বাংলাদেশ সহ ভারতবর্ষের বিভিন্ন পাহাড়ি এলাকায় হাতির বসবাস ছিল। সে সময় হাতির দাঁত ছিল সহজলভ্য। সে কারণে হাতির দাঁত ব্যবহার করে শিল্পসামগ্রী তৈরীর ব্যাপকচল শুরু হয়েছিল। বাংলার গজদন্ত শিল্পীদের খ্যাতি ছিল তখন জগৎজোড়া।

এলোকেশী 
বাংলাদেশ জাতীয় জাদুঘরে হাতির দাঁতের তৈরি শিল্পকর্মের সংগ্রহ বেশ সমৃদ্ধ। এসব সামগ্রীর মধ্যে মনোমুগ্ধকর একটি শিল্পকর্মের নাম এলোকেশী। এটি হাতির দাঁত দিয়ে তৈরি পূর্ণাবয়ব এক নারী মূর্তির। গোলাকার পদভূমির ওপর দণ্ডায়মান এক অর্ধনগ্ন নারীর অপূর্ব ভঙ্গিমাও এ শিল্পকর্মে প্রকাশ পেয়েছে। দীর্ঘ কেশ, আকর্ষণীয় মুখমণ্ডল, উন্নত নাক, চমৎকার ঠোঁট ও চিবুক, সুডৌল স্তন, চিকন কোমর, ভারী নিতম্ব দ্বারা বাঙালি সুন্দরী নারীর বৈশিষ্ট্য তুলে ধরা হয়েছে এ শিল্পকর্মে অসাধারণ দক্ষতায়। তাছাড়া ডান হাতের কনুই বাম হাতের ওপর স্থাপিত এবং ডান হাতের মধ্যমা ডান গালে যুক্ত রয়েছে। এর দ্বারা সুন্দরী নারীদের অহঙ্কার এ শিল্পকর্মে তুলে ধরা হয়েছে। নারী মূর্তিটির ডান পা স্বাভাবিক থাকলেও বাম পায়ের গোড়ালি ভূমি থেকে সামান্য উঁচু। বাম পায়ের গোলাকার উন্মুক্ত উরু মূর্তিটিকে আরও আবেদনময়ী করে তুলেছে। উনিশ শতকের তৈরি এ শিল্প কর্মটির উচ্চতা ৫-৭ ইঞ্চি। এ অমূল্য নিদর্শনটির সংগ্রাহক ছিলেন বলধার জমিদার নরেন্দ্র নারায়ণ রায় চৌধুরী।

তথ্যসূত্র

বহিঃসংযোগ 
 Carved Ivory Tusk
 Objects made from ivory and marine ivory in the collection of the Museum of New Zealand Te Papa Tongarewa 

পশু শারীরস্থান
হাড় পণ্য

pt:Elefante#Presas
টেম্‌স টাউন

টেম্‌স টাউন () একটি নকল নগরী। ব্রিটেনের ঐতিহাসিক লিম রেজিস ও বাথ শহর দুটো নকল করে চীনারা যে শহরটি নির্মাণ করে তার নাম দিয়েছে টেমস। চীনের পাঁচটি রিয়েল এস্টেট ডেভেলপারের অধ্যবসায় ও পরিশ্রমে তৈরি হয়েছে নকল শহর টেমস শহর। এটি নির্মাণে মোট ব্যয় হয়েছে ৬৩৫ মিলিয়ন মার্কিন ডলার। এ শহরে ১০ হাজার লোকের বসবাসের ব্যবস্থা করা হয়েছে।

ডিজাইন 
শহরটি ঘুরে মনে হবে ব্রিটেনের শহর দুটিকে জাদু করে তুলে আনা হয়েছে সুদূর চীনে। চীনের সাংহাই শহর থেকে মাত্র এক ঘণ্টা পথ গেলেই দেখা যাবে পানশালা, রেস্তোরাঁ, আলিশান শপিংমল অধ্যুষিত নকল শহরটি। চমৎকার নির্মাণশৈলীর সারি সারি বাড়ি চোখে পড়ার মতো। চীনদেশে পাশ্চাত্য ধাঁচের সেসব বাড়ি দেখে অবাক হতে হয়। নগরকেন্দ্রে ব্রিটিশ প্রধানমন্ত্রী উইনস্টন চার্চিলের ব্রোঞ্জের মূর্তি স্থাপন করা হয়েছে। এই শহরে ভিক্টোরীয় যুগের ব্রিটেনের শান-শওকত, মনোরম স্থাপত্যকলা ও নিদর্শন অনুসরণ করে ডিজাইন করা হয়েছে। ব্রিটেনের লিম রেজিস ও বাথ শহর দুটি ঠিক যেভাবে গড়ে উঠেছে, ঠিক সেইভাবে চীনারা টেম্‌স শহর আনিয়েছে। শহরের সমস্ত ঘরবাড়ি, রাস্তাঘাট, শপিংমল এমনকি তাদের ডিজাইন এবং রংগুলোও একই নকশায় করা হয়েছে। ব্রিটেনের লিম রেজিস শহরে 'কোন' নামে একটি দোকান আছে। যার মালিক গেইল ক্যাডি। টেম্‌স শহরেও ঠিক এ দোকানের অনুকরণে তৈরি করা হয়েছে 'কোন' নামের আরেকটি দোকান। এখানেই নকলবাজি শেষ নয়। গেইল ক্যাডির দোকানের দরজা থেকে শুরু করে ভেতরের সাজসজ্জা, মাছ রাখার পাত্র, তাকিয়াসহ আস্ত দোকানটিরই নকল করা হয়েছে। বর্তমানে মানুষ এ শহরে বসবাস ছাড়াও অন্য শহরগুলো থেকেও ঘুরতে আসে চীনাদের নকল চমৎকারিত্ব দেখার জন্য। অবিকল একটি ব্রিটিশ শহরের রেপ্লিকা তৈরী করতে পেরে চীনারা দারুণ গর্বিত।

ডেভেলপারের দায়িত্ব 
 Chief Developer： Shanghai Songjiang New Town Developing and Construction Co. Ltd
 Developer： Shanghai Henghe Real Estate Co. Ltd

তথ্যসূত্র

বহিঃসংযোগ 
 টেম্‌স টাউন (official site)
 Pubs, privet and parody as China builds little Britain by the Yangtse , The Guardian, 16 August 2006.
 Shanghai surprise ... a new town in ye olde English style, The Guardian, 2 June 2004.
 Ye Olde Shanghai , Time, 14 February 2005.
 Thames Town Documentary Photography series by Dave Wyatt, July 2008
 DowntownSongjiang Thames Town review Downtown Songjiang review & photos of Thames Town, October 2011

সাংহাই-তে শহর
ফির ভি দিল হ্যায় হিন্দুস্তানি

ফির ভি দিল হ্যায় হিন্দুস্তানি () ২০০০ সালে মুক্তিপ্রাপ্ত একটি বলিউড চলচ্চিত্র। ছবিটি পরিচালনা করেছেন আজিজ মির্জা এবং জুহি চাওলা, শাহরুখ খান ও পরিচালক আজিজ মির্জার প্রতিষ্ঠিত প্রতিষ্ঠান ড্রীমজ আনলিমিটেডের ব্যানারে নির্মিত প্রথম চলচ্চিত্র এটি। ছবিটিতে অভিনয় করেছেন শাহরুখ খান, জুহি চাওলা, জনি লিভার ও পরেশ রাওয়াল। এটি ২০০০ সালের ২১ জানুয়ারি মুক্তি পায়।

শ্রেষ্ঠাংশে 
 শাহরুখ খান - অজয় বখশী
 জুহি চাওলা - রিয়া ব্যানার্জী
 পরেশ রাওয়াল - মোহন জোশী
 জনি লিভার - ছটি / পাপ্পু জুনিয়র
 ছারিয়েম্স জোশ - অজয় এর বন্ধুরূপে "শহীদ"
 সঞ্জয় মিশ্র - বোমা ডিফিউজার
 শরত সাক্সেনা 
 পাপ্পু পলিয়েস্টার

সংগীত

সাউন্ড ট্র্যাক

তথ্যসূত্র

বহিঃসংযোগ 
 

২০০০-এর চলচ্চিত্র
২০০০-এর দশকের হিন্দি ভাষার চলচ্চিত্র
ভারতীয় চলচ্চিত্র
যতীন-ললিত সুরারোপিত চলচ্চিত্র
রেড চিলিজ এন্টারটেইনমেন্টের চলচ্চিত্র
ভারতীয় হাস্যরসাত্মক নাট্য চলচ্চিত্র
ভারতীয় ব্যঙ্গাত্মক চলচ্চিত্র
গণমাধ্যম ব্যক্তি সম্পর্কে চলচ্চিত্র
নোনা

নোনা হল অ্যানোনা (Annona) গণের এক ধরনের যৌগিক ফল। এই গণের সবচেয়ে জনপ্রিয় প্রজাতি আতা বা শরিফার (A. squamosa) প্রতিমুখ নোনা ফলের চামড়া মসৃণ, লালচে রঙ। স্বাদে কিছুটা নোনতা ও আকারে বিভিন্ন হয়ে থাকে। হিন্দিসহ বেশকিছু ভারতীয় ভাষায় একে "রামফল" বলা হয়। ইংরেজিতে "কাস্টার্ড অ্যাপল" (custard-apple), "অক্স হার্ট" (ox-heart) বা "বুলকস্ হার্ট" (bullock's heart) নামে পরিচিত।

উদ্ভিদের আবাসস্থল 
নোনার আদিবাস সম্ভত ক্যারিবীয় অঞ্চল অথবা দক্ষিণ আমেরিকা। তবে এটি এখন সার্বক্রান্তীয়, অর্থাৎ সব গ্রীষ্মপ্রধান দেশগুলিতেই এটি জন্মায়। সমুদ্র হতে  উচ্চতায় বেড়ে উঠে। দক্ষিণপূর্ব এশিয়া, তাইওয়ান, ভারত, পাকিস্তান, অস্ট্রেলিয়া ও আফ্রিকাসহ অনেক ক্রান্তীয় এলাকায় এর শুধু চাষাবাদই নয়, বরং প্রাকৃতিকীকরণ হয়েছে। ভারতে এই প্রজাতির প্রাথমিক চাষাবাদ হতে বনাঞ্চলে পরিযান হয়েছে।

ছবি গ্যালারি

তথ্যসূত্র

বহিঃসংযোগ 

বাংলাদেশের ফল
বাংলার ফল
১৭৫৩-এ বর্ণিত উদ্ভিদ
কার্ল লিনিয়াস কর্তৃক নামকরণকৃত ট্যাক্সা
দক্ষিণ আমেরিকার উদ্ভিদ
দক্ষিণ আমেরিকায় উদ্ভূত ফল
কুছি কুছি হোতা হ্যায়

কুছি কুছি হোতা হ্যায় (), এটি কম্পিউটার-প্রাণিত একটি মুক্তিপ্রতিক্ষিত বলিউড চলচ্চিত্র। ছবিটি যৌথ ভাবে পরিচালনা করেছেন তরুণ মনসুখানি ও বিশাল সনাওয়ানি। প্রযোজনা ও কাহিনী করণ জহর। ছবিটিতে কণ্ঠে অভিনয় করেছেন শাহরুখ খান, কাজল দেবগন, রাণী মুখার্জী ও সঞ্জয় দত্ত, অনুপম খের, রিতেশ দেশমুখ, উদয় চোপড়া ও সীমি গারেওয়াল। এটি ১ জানুয়ারি, ২০১২ সালে (জাপান)এবং ২১ নভেম্বর, ২০১২-তে পরিপূর্ণ ভাবে মুক্তি দেয়া হবে।

ছবিটি কম্পিউটার-প্রাণিত ছবিটি ১৯৯৮ সালে হিন্দি চলচ্চিত্র,কুছ কুছ হোতা হ্যায়  এর পুনর্নির্মাণ, এবং এটি মুক্তি দেয়া হবে মূল ছবিটির ১৩-তম বার্ষিকীতে।

শ্রেষ্ঠাংশে 
 শাহরুখ খান - রকি
 কাজল দেবগন - এঞ্জেলিনা খান (এঞ্জি)
 রাণী মুখার্জী - তিনা হোতা
 সঞ্জয় দত্ত - আমান
 অনুপম খের - অধ্যক্ষ
 রিতেশ দেশমুখ -
 উদয় চোপড়া -
 সীমি গারেওয়াল -

সংগীত

সাউন্ড ট্র্যাক

তথ্যসূত্র

বহিঃসংযোগ 
 অফিসিয়াল ওয়েবসাইট
 

২০১২-এর চলচ্চিত্র
হিন্দি ভাষার চলচ্চিত্র
ভারতীয় চলচ্চিত্র
অ্যানিমেটেড চলচ্চিত্র
অ্যাঞ্জেলিকা (পাইরেটস অব ক্যারিবিয়ান)

অ্যাঞ্জেলিকা () পাইরেটস অফ দ্য ক্যারিবিয়ান: অন স্ট্রেঞ্জার টাইডস চলচ্চিত্রের পর্বের একটি নারী চরিত্র। এই চরিত্রের রূপদান করেন পেনেলোপে ক্রুজ। অ্যাঞ্জেলিকা ক্যাপ্টেন ব্ল্যাকবিয়ার্ডের একমাত্র কন্যা। তার সাথে ক্যাপ্টেন জ্যাক স্প্যারোর রোমান্টিক সর্ম্পক আছে বলে অন স্ট্রেঞ্জার টাইডস পর্বে দেখানো হয়েছে। অ্যাঞ্জেলিকা বাবার মতোই একটি জলদস্যু জাহাজের ফার্স্ট মেইট। তার জাহাজের নাম কুইস অ্যান'স রিভেঞ্জ।

পাইরেটস অফ দ্য ক্যারিবিয়ানের চরিত্র

en:List of Pirates of the Caribbean characters#Angelica
মৎস্যকন্যা

নিচের ছবিটি John William Waterhouse এর আঁকা। ছকে কিছু প্রাথমিক তথ্য দেওয়া হলো।

পরিচয় 

এটি মূলত একটি কাল্পনিক জীব। বিভিন্ন পৌরাণিক কাহিনীতে এর উপস্থিতি পাওয়া যায়। বাংলায় একে সাধারণত মানুষের উৎপত্তির ব্যাখ্যা থেকে পাওয়া ধারণার প্রেক্ষিতে একে রেপটেলিয়ান যুগের মিসিং লিঙ্ক হিসেবেও ধরা যেতে পারে অথবা জলজ প্রাণী থেকে স্থলজ মানব উৎপত্তির নীতি প্যান্সপারমিয়া থেকে এটি সম্পর্কে যৌক্তিক ব্যাখ্যা পাওয়া সম্ভব যদি এর উপস্থিতি থেকে থাকে কিন্তু আজ পর্যন্ত এর উপস্থিতি সম্পর্কে সুনির্দিষ্ট কোনো তথ্য বা প্রমাণ পাওয়া যায় নি। এছাড়াও এরা যদি থেকেও থাকে অথবা ছিল এরূপ হয়ে থাকে তবুও হুবহু মানুষের মতো বুদ্ধিমান বা মানব অঙ্গ সম্পন্ন হবে তার কোনো মানে হয় না। তাই এটি শুধু গল্প বা কাহিনীতে সীমাবদ্ধ রয়েছে। এটি সম্পর্কে সবচেয়ে বেশি বর্ণনা পাওয়া যায় পৌরাণিক কাহিনীতে যেগুলো সাধারণত গ্রিক, মিশরীয় এবং এগুলো দেব-দেবীর কাহিনীতে ভরপুর। তাছাড়া রূপকথার গল্পে এর জোরালো উপস্থিতি এর জনপ্রিয়তার অন্যতম প্রধান কারণ। এটি নারী চরিত্র হিসেবেই বেশি পরিচিত তবে বিভিন্ন ভাবে এর পুং লিঙ্গ হিসেবে 'জলপুরুষ' শব্দটিও পরিচিত।  

এছাড়াও মধ্য যুগ থেকে জনমনে এদের উপস্থিতি সম্পর্কে বিশ্বাস লক্ষ্য করা যায়। অনেকে এদের দেখা পাওয়ার দাবিও করেন কিন্তু কেউই তা প্রমাণ করতে পারেন নি। কখনো কখনো এদের পরীদের সাথেও গুলিয়ে ফেলা হয়।  

এদের অনেক সময় বন্যা, জাহাজডোবা ইত্যাদির জন্য দায়ী করা হতো। তবে মানুষের সাথে এদের প্রেমে জড়ানোর ব্যাপারটি সবচেয়ে চমকপ্রদ।

আকৃতি ও গঠন 

এরা দেখতে অর্ধ মানুষের মত, যার কোমরের নিচের অংশবিশেষ সাধারণ মাছের মত। কিন্তু উপরের অর্ধাঙ্গ মানুষের অবয়বে গঠিত। এরা সামুদ্রিক পরিবেশে বেড়ে উঠলেও তারা অনেকটা ডলফিন এর মতো জলের উপরের পরিবেশে অভ্যস্ত। দীর্ঘ সময় পানির সংর্স্পশে না থাকলে এরা নিস্তেজ হয়ে পড়ে। তবে মাঝে মাঝে এদের ভয়ংকর রূপ যেমন হিংস্র দাঁত ও বড় বড় নখের উপস্থিতি পাওয়া যায় বিভিন্ন চিত্রকলা ও গল্প-কাহিনীতে।

শ্রেণিবিভাগ 

বিভিন্ন কাহিনী ও চিত্র থেকে এদের কয়েকটি ধরন সম্পর্কে জানা যায়। সুতরাং দেখা যায় স্থান ও পরিবেশ ভেদে এরা বিভিন্ন ধরনের হয়। যেমনঃ মেলিয়া (Meliae) অ্যাশ গাছের (Ash Tree), ডরয়েড (Dryad) অক গাছের  (Oak Tree), নেইয়ড (Naiads) পরিষ্কার পানির, নেরেইড (Nereids) সমুদ্রের এবং ওরেড (Oreads) পাহাড়ের বাসিন্দা হিসেবে পরিচিত।

ইতিহাস 

এই কল্পিত জীবের উদ্ভব সম্পর্কে বেশ কিছু ঘটনা জানা যায়। তবে তার বেশিরভাগই পৌরাণিক কাহিনী। সেই ব্যাখ্যায় যাওয়ার আগে ছোট্ট একটি ইতিহাস বলা যেতে পারে। অনেকে মনে করেন মৎস্যকন্যার ধারণাটি এসেছে সাইরেন (Syren) নামক কল্পিত আরেকটি জীব থেকে যা গ্রিক পুরাণের অন্তর্ভুক্ত। এই জীবটি অর্ধেক পাখি এবং অর্ধেক মানুষের আকৃতিতে গঠিত।

তথ্যসূত্র

বহিঃসংযোগ 

 17th century pamphlet telling the story of an alleged sighting of a mermaid near Pendine, Wales, in 1603
 Israeli city offers reward for proof of mermaid presence on its shore

মৎস্যকন্যা
কুলতাত্ত্বিক পশু
Lake cryptids
মধ্যযুগীয় পৌরাণিক
পৌরাণিক মানব সঙ্কর
সমুদ্রকন্যা
Sea cryptids
Water spirits
নৌ বিদ্যা
মধ্যযুগীয় কিংবদন্তি
আব্দুর রাজ্জাক (দ্ব্যর্থতা নিরসন)

আব্দুর রাজ্জাক একটি মুসলিম নাম। তা দ্বারা উইকিপিডিয়ায় নিবন্ধ থাকা নিচের যে কাউকে বোঝানো যেতে পারেঃ
 আব্দুর রাজ্জাক (রাজনীতিবিদ) (জন্ম:১ আগস্ট, ১৯৪২ - মৃত্যু: ২৩ ডিসেম্বর ২০১১): বাংলাদেশী রাজনীতিবিদ।
 আব্দুর রাজ্জাক (টাংগাইলের রাজনীতিবিদ) (জন্ম ১লা ফেব্রুয়ারি ১৯৫৫): বাংলাদেশী রাজনীতিবিদ।
 আব্দুর রাজ্জাক (ব্যারিস্টার), (জন্ম ১৯৪৯ – মৃত্যু ৪ মে ২০২৫): বাংলাদেশী আইনজীবী।
 আব্দুর রাজ্জাক (ক্রিকেটার): খুলনায় জন্মগ্রহণকারী আব্দুর রাজ্জাক বাংলাদেশ জাতীয় ক্রিকেট দলের অন্যতম খেলোয়াড়।
 আব্দুল রাজ্জাক (ক্রিকেটার): পাকিস্তানি আন্তর্জাতিক ক্রিকেটার।

আরও দেখুন 

 রাজ্জাক: আব্দুর রাজ্জাক বাংলাদেশের চলচ্চিত্র অভিনেতা।
 আব্দুর রাজ্জাক মোল্লা: পশ্চিমবঙ্গ রাজ্যের ভূমি ও ভূমি সংস্কার মন্ত্রী।
 আবদুর রাজ্জাক (অধ্যাপক) -বাংলাদেশের বিশিষ্ট শিক্ষাবিদ এবং বুদ্ধিজীবী।
 আবদুর রাজ্জাক (চিত্রশিল্পী) (১৯৩২ - ২৩ অক্টোবর, ২০০৫) -ছিলেন একজন বাংলাদেশী চিত্রশিল্পী ও ভাস্কর।
 আবদুর রাজ্জাক আন-নাইফ -ইরানের প্রধান মন্ত্রী।
 আবদুর রাজ্জাক (বীর প্রতীক), বাংলাদেশ স্বাধীনতা যুদ্ধে বীর প্রতীক খেতাবপ্রাপ্ত মুক্তিযোদ্ধা।
 মো. আবদুর রাজ্জাক -বাংলাদেশী রাজনীতিবিদ এবং ফরিদপুর-৪ আসনের সাবেক সাংসদ।
 আবদুর রাজ্জাক খান -বাংলাদেশী রাজনীতিবিদ এবং পটুয়াখালী-৪ আসনের সাবেক সাংসদ।
রাষ্ট্রীয় মেরুদেশীয় এবং মহাসাগর গবেষণা কেন্দ্র

রাষ্ট্রীয় মেরুদেশীয় এবং মহাসাগর গবেষণা কেন্দ্র (পূর্বে জাতীয় অ্যান্টার্কটিকা ও সমুদ্র গবেষণা কেন্দ্র (এনসিএওআর)) একটি ভারতীয় গবেষণা ও উন্নয়ন প্রতিষ্ঠান। এটি ভারত সরকারের মহাসাগর উন্নয়ন বিভাগের অন্তর্গত একটি স্বশাসিত প্রতিষ্ঠান। এটি গোয়া রাজ্যের ভাস্কো ডা গামা শহরে অবস্থিত। এনসিএওআর ভারতীয় অ্যান্টার্কটিকা কর্মসূচি পরিচালনার দায়িত্বে আছে এবং ভারত সরকারের অ্যান্টার্কটিকা গবেষণা কেন্দ্র মৈত্রীর রক্ষণাবেক্ষণ করে। এনসিএওআর ১৯৯৮ সালের ২৫ মে স্থাপিত হয়েছে। ড. প্রেম পান্ডে এর প্রতিষ্ঠাকালীন পরিচালক। ২০০৬ সাল থেকে রাষ্ট্রপতির আদেশবলে এনসিএওআর ভারত সরকারের ভূবিজ্ঞান মন্ত্রকের অধীনে এসেছে।

অধীনস্থ কেন্দ্র

পাদটীকা

অন্যান্য ওয়েবসাইট 
 Official website

অ্যান্টার্কটিকা
ভারতের গবেষণা প্রতিষ্ঠান
ভারতীয় অ্যান্টার্কটিকা কর্মসূচি
নেপাল-বাংলাদেশ মৈত্রী শিখর

নেপাল-বাংলাদেশ মৈত্রী শিখর হিমালয় পর্বতমালার একটি পর্বতশৃঙ্গের নাম। এই পর্বত শৃঙ্গটির প্রচলিত নাম চেকিগো। এই পর্বতশৃঙ্গটি নেপাল-তিব্বত সীমান্তের কাছে ২০,৫২৮ ফুট (৬২৫৭ মিটার) উচ্চতায় অবস্থিত।  ২০১০ খ্রিষ্টাব্দের ১৮ অক্টোবর এই পর্বত শৃঙ্গটি প্রথম বিজিত হয়।

নামকরণ 
হিমালয় পর্বতমালায় এমন কিছু পর্বতশৃঙ্গ আছে যা উচ্চতায় এভারেস্টের চেয়ে কম হলেও আরোহণের জন্য বিপজ্জনক ও কঠিন। নেপাল মাউন্টেনিয়ারিং অ্যাসোসিয়েশন (এনএমএ) হিসাব মতে, চেকিগো পর্বতশৃঙ্গে আরোহণের উদ্দেশ্যে পরিচালিত পৃথিবীর বিভিন্ন দেশের ১৩টি অভিযান ব্যর্থ হয়েছে। চেকিগো তথা নেপাল-বাংলাদেশ মৈত্রী শিখর পর্বতশৃঙ্গটি একটি দুর্গম লক্ষ্যমাত্রা। চেকিগো পর্বতশৃঙ্গ বিজয়ের পর ২০১০ খ্রিষ্টাব্দের ২৫ অক্টোবর কাঠমান্ডুতে হোটেল ইয়াক এন্ড ইয়েতিতে আয়োজিত এক অনুষ্ঠানের মাধ্যমে নেপাল মাউন্টেনিয়ারিং অ্যাসোসিয়েশন ও বাংলাদেশ পর্যটন মন্ত্রণালয় আনুষ্ঠানিকভাবে চেকিগো পর্বতশৃঙ্গের নাম নেপাল-বাংলাদেশ মৈত্রী শিখর রাখার ঘোষণা দেন।

বিজয় অভিযানের প্রস্তুতি 
বাংলাদেশ থেকে ছয়জন ও নেপাল থেকে সাতজন পর্বতারোহী নিয়ে নেপাল-বাংলাদেশ মৈত্রী শিখরে আরোহণের অভিযাত্রী দল গঠন করা হয়। বাংলাদেশ পক্ষে নেতৃত্বে ছিলেন এম. এ. মুহিত এবং নেপালি পক্ষের নেতৃত্বে ছিল পেম্বা দর্জি শেরপা। ২০১০ খ্রিষ্টাব্দের ২৪ সেপ্টেম্বর বাংলাদেশের জাতীয় প্রেস ক্লাবের কনফারেন্স লাউঞ্জে হিমালয়ে প্রথমবারের মতো বাংলাদেশ-নেপাল যৌথ পর্বতাভিযান উপলক্ষে পতাকা-প্রদান অনুষ্ঠান ও সংবাদ সম্মেলনের আয়োজন করা হয়েছিল। ২০১০-এর ৪ঠা অক্টোবর অভিযাত্রী দল কাঠমুণ্ডু ছেড়ে বাসে চড়ে যাত্র শুরু করে চেকিগোর উদ্দেশ্যে।

বহিঃসংযোগ 
 চেকিগো অভিযান

তথ্যসূত্র 

হিমালয়ের পর্বতশৃঙ্গ